רבני הימין במכתב לטראמפ: "תיזכר לנצח" - כיכר השבת
ישי ריבו www.. חריש פינטו
רבני הימין במכתב לנשיא ארה"ב טראמפ: "תיזכר לנצח"
ההכרה בירושלים הבירה
"זכות נדירה עומדת לך כעת - להיות הנשיא הראשון שמוביל את ההכרה בירושלים כבירתה הנצחית של מדינת ישראל", כותבים הערב לנשיא ארה"ב טראמפ כ-250 רבנים במכתב חיזוק (אקטואליה)
י"ח בכסלו תשעח 18:48 06.12.17
תגיות: דונלד טראמפ, ירושלים, בירת ישראל, מכתב, רבנים
טראמפ והכותל המערבי (צילום: שאטרסטוק)
טראמפ והכותל המערבי	(צילום: שאטרסטוק)
הערב (רביעי), עוד לפני הצהרת נשיא ארה"ב דונלד טראמפ על הכרה בירושלים כבירת ישראל, שלחו אליו כ-250 רבנים, המזוהים עם מחנה הימין, מכתב חיזוק, הוקרה ותודה על הצעד הדרמטי בו הוא נוקט.
"לכבוד נשיא ארצות הברית מר דונלד ג' טראמפ, הבית הלבן, וושינגטון, ארצות הברית", נפתח המכתב שיזם רבה של צפת רבי שמואל אליהו, ושחתומים עליו בין היתר גם הראשון לציון והרב הראשי הגאון רבי יצחק יוסף, הרב אליקים לבנון והרב חיים דרוקמן.
וכך הם כותבים: "מכובדנו! לפני למעלה מ-2500 שנה עמד כורש, שמלך בכיפה, וקרא לעם ישראל לעלות לירושלים ולהקים בה מחדש את בירתם הרוחנית והלאומית. אויבי ישראל התנגדו וכתבו לכורש כתב שטנה שיעצור את בניין ירושלים. על זה נאמר: 'רבות מחשבות בלב איש, ועצת ה' היא תקום'. ירושלים נבנתה, וגם המתנגדים הבינו לבסוף כי מאת ה' הייתה זאת. 'ויהי כאשר שמעו כל אויבינו ויראו כל הגוים אשר סביבתינו ויפלו מאד בעיניהם וידעו כי מאת אלהינו נעשתה המלאכה הזֹאת'".
"אחרי שנחרבה ירושלים פעם שנייה, גורשנו מארצנו ולא מצאנו מנוחה. גורשנו ממקום למקום, סבלנו תלאות רבות, הצרו את צעדינו. אך בכל תפילה, מכל מקום שבו היינו, התפללנו לכיוון ירושלים. ביקשנו וחזרנו וביקשנו 'ולירושלים עירך ברחמים תשוב', ולא התייאשנו. ידענו כי עצת ה' ביד זכריה הנביא תקום. 'והבאתי אתם ושכנו בתוך ירושלים והיו לי לעם ואני אהיה להם לאלהים באמת ובצדקה'".
לדבריהם, "אנו זוכים להיות בדור שבו הולכות ומתקיימות נבואות הנביאים אחת לאחת. יהודים עלו ועולים לארץ ישראל מכל קצוות תבל. ישראל חוזרת ומנצחת את אויביה פעם אחר פעם. הרי ישראל נותנים פריים בעין יפה, והכלכלה הישראלית הולכת ומתחזקת. אנו זוכים לראות את בניינה של ירושלים, ילדים משחקים ברחובותיה ואנו בטוחים בקיומן של כל שאר הנבואות".
"זכתה ארצות-הברית של אמריקה להיות מהראשונות שתמכו בהקמת מדינת ישראל. זכו נשיאי ארצות-הברית לעמוד לצידה של ישראל, ולהיות שותפים במימוש חזון הנביאים על שיבת ציון ובניין מדינת ישראל. זכות נדירה עומדת לך כעת, להיות הנשיא הראשון שמוביל את ההכרה בירושלים כבירתה הנצחית של מדינת ישראל".
הבטחת הבחירות של טראמפ: "ירושלים - בירת הנצח של ישראל" (צילום ארכיון: מתוך "טראמפ כחול-לבן" בפייסבוק)
ממשיכים הרבנים וכותבים: "אלוקי ישראל הבטיח בדבריו לישעיהו נביא שהוא לא ירפה ולא ינוח עד שכל עמי העולם יכירו בקדושתה של ירושלים ויברכו אותך על החלטתך. 'למען ציון לא אחשה, ולמען ירושלים לא אשקוט, עד-יצא כנגה צדקה, וישועתה כלפיד יבער. וראו גוים צדקך, וכל-מלכים כבודך; וקרא לך שם חדש, אשר פי ה' יקבנו'. אשריך שזכית".
"אנו בטוחים שתיזכר בדברי ימי עם ישראל לנצח כמי שעמד בחזית ולא חת. ויהי רצון שתתקיים בך הבטחת ה' ליהושע: 'הלוא צויתיך חזק ואמץ אל תערץ ואל תחת כי עמך ה' אלהיך בכל אשר תלך'. אמן ואמן", מסיימים 250 הרבנים את מכתבם לנשיא ארצות הברית דונלד טראמפ.
GOD SAVE THE KING !!!!!!!!!!!!!!!!! ל"ת
יוסף כהן | 07/12/2017
הרבנים אמרו שהמדינה תחרב ואז יבוא מ
משיח כך אמר החזו"א אז איך אפשר לאמר שחלק מהגאולה זה הכרה בבירה הציונית
לא ציוני | 08/12/2017
ל13 תכנסי
הגאולה כבר פה היא מתקדמת 'קימעא קימעא' (מעט מעט)...
כמאמר דברי חז"ל 'כיצד היא גאולתן של ישראל? כאיילת השחר המופיעה קימעא קימעא כך גאולתן של ישראל מופיעה קמעא קמעא' )הציטוט לא כל כך מדוייק אבל הרעיון כן)
אביחי | 07/12/2017
אל תהיו תמימים הכל אינטרס ימים יגידו
גם שרון חשבנו שלעולם לא יחלק את הארץ ראה פינוי גוש קטיף בוש הבטיח לו הרים וגבעות ארור הגבר אשר יבטח באדם ראה מקרה פרעה אשר לא ידע את יוסף מלך חדש משמע חדש ממש ודעה אחרת שכפר בטובתו של יוסף ועשה ראש קטן...שלא הכירו
אלי הגרוזיני | 07/12/2017
אוי לנו !!!!!!!
נתי מלונדון
האם עם ישראל צריך "אישור" על ירושלים, מה השמחה הזאת!!!!!!
נתי מלונדון | 06/12/2017
כל הכבוד למרן רבי יצחק יוסף
משה | 06/12/2017
עכשיו נשאר לנו לצפות לבניית המקדש
הגאולה מגיעה!!!😊
יהודיה פשוטה, IL | 06/12/2017
בכל אשר תלך ? ואם יתהפך ? נו מילא. נאמר שבכל
אינו כל. עליו לעשות כל !!! כל ארץ ישראל השלמה בריבונות ישראל וכל כנופיות הגזל והרצח והרשע שמתחזות לעם ומשום שברודפי יהודים עסקינן זוכים מתחזים גזלנים רשעים רוצחים אלה לתמיכת אומות עולם הרשעות אף שהנראטיב המניע הזוי לחלוטין ניתן להפרכה מכל צדדיו בלא מאמץ כלל. אם הקטאלונים אינם עם הפלסטינים אינם עדה פזורת ערב רב צאצאי פושעים שגורשו ממדונות סביב ישראל לא עם ולא חצי עם לא עדה ולא חצי עדה לא שבט ולא חצי שבט. לפיכך הכרזה זו היא התחלה ואין בה להוריד מעוצמת המכות שמכות ויכו לא למנוע עתידות ולא להמעיט מספרן כדאי להן לכל אומות עולם הרשעות בעת זו לא לסטות בכהואזה מן הישר והטוב וביתר שאת בכל מחיר בכל הקשור בישראל. אם יזכו לעשות תשובה זה רק משום שעשו כל אם לא יעשו כל. לא זכו. והדין ייעשה והוא ידוע.
מסכימה עם הנאמר על ידי רבנינו
רווית | 06/12/2017
למה להתחנף לגויים ? האחד והיחיד שיכול לקבוע משהו על ירושלים זה הקב"ה, וכמו שהרב שך זצ"ל אמר פעם-"לא משנה מי שולט ונמצא בירושלים יהודים ערבים או נוצרים ירושלים היא שלנו לנצח ולא משנה מי בכתר"......
ילד של הקב"ה אולי תלמד מה הקב"ה אמר
קל ללמוד. הכל כתוב בתנ"ך. ותראה אם מה שכתוב שם מתאים למה שכתבת.
שמואל | 07/12/2017
אל תתלהבו מההכרזה של טראמפ על ים -
זו סוכריה לנתניהו כדי ללחוץ עליו על ויתורים לפלסטינים מה לא ברור טראמפ הוא אבי אבות הקפטליסטים הוא דואג לאינטרס כלכלי שלארהב על ידי תמיכה סעודית לכלכלת ארהב וסעודיה תהיה מעורבת בתהליך ישראלי פלסטינאי טראמפ שורה תחתונה טראמפ יודיע על הכרה רושלים כבירת ישראל אולם כדי לא לשים מכשול לשיחות בין ישראל לפלסטינאים השגרירות לא תעבור כרגע לירושליים אוליי בעתיד שזה אומר עד סיום הקדנציה של טראמפ סוכריה לא מתוקה לביבי חחחחחחחחחחחחחחחחחחה
אלי הגרוזיני | 06/12/2017
רואים את זה גם בדיבורים של טרמפ שהילד זה שלום וכו
שמעון, IL | 06/12/2017
זלזול בכבוד תלמידי חכמים
אני חייב להבין, שמישהו יסביר לי.
רב מזוהה עם הציבור החרדי הוא "הגאון רבי' ואילו רב המזוהה עם הציבור הציוני דתי הוא רק 'הרב'.?
אם דעות השקפותיהם שונות, האם זה מוריד בגדלותם בתורה?! לאיפה הגענו?! שיגעון!
זאת לא הפעם הראשונה בה מוזכרים הגאון הגדול הרב שמואל אליהו שליט"א, הגאון הגדול הרב אליקים לבנון שליט"א והגאון הגדול הרב חיים דרוקמן שליט"א ועוד רבים מגדולי רבני הציונות הדתית שליט"א ללא תואר לצד רבנים חרדים עם תואר.
זה לא נראה לכם כזלזול בתלמידי חכמים עצומים לכתוב: "נפתח המכתב שיזם רבה של צפת רבי שמואל אליהו, ושחתומים עליו בין היתר גם הראשון לציון והרב הראשי הגאון רבי יצחק יוסף, הרב אליקים לבנון והרב חיים דרוקמן."?! זה לצד זה, זה עם תואר וזה ללא תואר?!
בכל פעם אתם כותבים כך, ללא חשיבה הגיונית, בלי כבוד לתלמידי חכמים שאינם נמנים על הציבור שלכם!!!
לעומת זאת, באתר ציוני לא ניתן לראות הבדל בתארים בין רב מהציבור הציוני לבין רב מן הציבור החרדי.
בתקווה רבה לשיפור!
אחיה כהן | 06/12/2017
למה אתה חושב כל הזמן על מחלוקת
זה לא בא להוריד מערכם אלא לכבד את "הרב הראשי לישראל" הם לא הרבנים הראשיים ולכן מובן שיכבדו אותו ביותר תארי כבוד
איש ירושלים | 07/12/2017
תגובה מעולה!!!!
אחדות ישראל, IL | 07/12/2017
א אחלה
אחלה נשיא אין עליך ...
יהיה שידור חי מההכרזה שלו? ל"ת
מחכים | 06/12/2017
אלו מילותיו של מרן הגר"ש אליהו שליט"א
נתנאל הלוי
אורך ימים ושנות חיים!
נתנאל הלוי | 06/12/2017
חכמי ישראל הצדיקים אשריכם ואשרי חלקכם!
בנימין | 06/12/2017
כל הכבוד לרב שמואל אליהו. איש אמת ללא חת
טיפשות מיותרת!!! ל"ת
אביאל | 06/12/2017
מי אתה בין גדולי הדור?!?!
אריה לוי | 06/12/2017
רבני הימין???
דודו | 06/12/2017
יש רב ש"אינו ימני" שנמצא בכנסת.
eladmoshe27@gmail.com | 06/12/2017